James Victor Gbeho

James Victor Gbeho (wɔwoo no 12 Sanda 1935, wɔ Keta, Ghana) yɛ Ghana mbrahwɛbaguanyi na ɔman nanmusifo a na ɔyɛ ECOWAS Bagua no Eguamutsenanyi fir afe 2010 kɔsi afe 2012, saa dzibea no na wɔdze adwene baako paw no wɔ Amanaman Tsitenfo Aban Nhyiamu a ɔtɔ do eduasa esuon ()no ase na Aman 15 a wɔka ho no Aban (37th Summit of the Authority of Heads of State and Government of the 15 Member States).http://allafrica.com/stories/201003220949.html

Nna ɔyɛ Ghana Amannɔnye Nsɛm ho Ɔsoafo fir afe 1997 kɔsi afe 2001, wɔ Ɔmampanyin Jerry Rawlings aber do, na na ɔyɛ mbrahwɛbaguanyi wɔ Anlo mansin mu fir Sanda 2001 kɔsi Sanda 2005.

Ekyir na ɔyɛ amannɔnye amanyɛsɛm ho ɔfotufo wɔ Ɔmampanyin John Atta Mills aban no mu.

Ansa na ɔrekɔ pɛnhyen (retirement) sɛ edwuma mu ɔmanpanyin na amanyɛnyi no, Gbeho yɛɛ edwuma wɔ Ghana Amanadze na Amanaman Nkabom Dwumadzibea (Ghana Foreign and Commonwealth Service) na ɔsom wɔ dzibea ahorow mu wɔ Ghana aban ananmusifo dwumadzibea ahorow a ɔwɔ Amanadze (Ghana's diplomatic missions abroad). Dzea ɔdze too gua no bi nye Ghana asɛmpatrɛw edwuma a ɔwɔ China, India, Nigeria, Germany, United Kingdom na Switzerland.https://web.archive.org/web/20221224145657/https://www.ghanaweb.com/person/James-Victor-Gbeho-5809

Nna Gbeho yɛ Ɔpanyin Abadziakyir (Deputy High Commissioner) wɔ St. James (UK) Asɛndzibea fir afe 1972 kɔsi afe 1976, na ɔyɛ Ghana Anamusinyi na Anamusinyi  Daa wɔ Amanaman Nkabom no Europa edwumayɛbea a ɔwɔ Geneva (Ambassador and Permanent Representative of Ghana to the European offices of the United Nations in Geneva) wɔ (afe 1978 kɔsi afe 1980), a na ɔwɔ tumi krataa ber kor mu (concurrent accreditation) wɔ UNIDO a ɔwɔ Vienna, Austria,https://web.archive.org/web/20110722012851/http://www.comm.ecowas.int/dept/stand.php?id=a__profile&lang=en na nna ɔyɛ Ghana Daa Anamusinyi wɔ Amanaman Nkabom no mu wɔ New York Kuropɔn mu (Ghana's Permanent Representative to the United Nations in New York City) fir afe 1980 kɔsi afe 1990,https://web.archive.org/web/20090510190850/http://www.un.int/ghana/past_ambassadors.html ber kor no ara mu no, ogyee no toom wɔ Cuba, Jamaica, Trinidad na Tobago.

Wɔ bosom Ayɛwoho wɔ afe 1994 mu no, Amanaman Nkabom no Ɔkyerɛwfo Panyin (UN Secretary-General) no paw no dɛ Anamusinyi tsitsir (special representative ) wɔ Somalia.https://www.un.org/Depts/DPKO/Missions/unosom2b.htm Wɔ Fankwa 1995 mu no, kan Ɔmanpanyin Jerry Rawlings a na ɔyɛ ECOWAS eguamtsenanyi saa ber no, paw Gbeho dɛ ECOWAS Anamusinyi tsitsiri ma Liberia.Adekeye Adebajo, Liberia's civil war: Nigeria, ECOMOG, and regional security in West Africa, Lynne Rienner Publishers, 2002, pp. 182–183.

 Nwomasua 
Ɔsuaa adze wɔ Achimota Sukuu mu na ɔyɛ Philip Gbeho a ɔyɛ Ghana ɔman dwom ho nhyehyɛe (arranger of the national anthem of Ghana), na nsɛm ho amannyebɔfo Komla Dumor nye wɔfa.

 Amanyɛsɛm 
Nna Victor Gbeho yɛ Anlo ambatow mpasua no mbrahyɛbaguanyi wɔ Ghana Amansin a ɔtɔ do anan (4) no mbrahyɛ bagua a ɔtɔ do ebiasa (3) no mu dɛ obi a ɔdze nye ho.

 Ambatow 
Wɔpaw no dɛ mbrahyɛbaguanyi maa Anlo ambatow mpasua no wɔ afe 2000 Ghana Amansan Ambatow mu, a nna ɔyɛ obi a ɔdze nye ho.Electoral Commission of Ghana Parliamentary Result-Election 2000. Ghana: Friedrich Ebert Stiftung. 2007. p. 52. Nye Ambatow mpasua no yɛ obi a ɔtɔ do ebien a ɔdze nye ho a odzii nkonyim wɔ ambatow a wɔaka ho asɛm no mu wɔ Volta Mantɔw mu.https://www.fact-checkghana.com/statistics-presidential-parliamentary-election-results/https://web.archive.org/web/20200219090455/http://archive.ipu.org/parline-e/reports/arc/2123_92.htmhttps://web.archive.org/web/20161209102148/http://ghanaelections.peacefmonline.com/pages/2000/volta/

Wɔdze amba 19,083 na ɛpaw Gbeho wɔ ambatow a ɔfata a wɔtow nyinara mu no 28,156 mu. Iyi nye ambatow a ɔfata a wɔtow no nyinara mu 68.2% yɛ pɛ.

Onyaa amba kyɛn Clend M. Kwas Sowu a ofi Ɔman Democratic Congress, Esther llan A. Nyamalor a ɔdze nye ho, Godwin Kwaku Defeamekpor a ofiNew Patriotic Party, Clemence Kwami Abotsi a ofi Convention no so Nnyimpa Kuw (Convention People's Party), Cornelius Kofi Binewoatsor a ofi Ɔman Nsakrae Kuw no mu (National Reformed Party), Prince Richard Abotsi a ofi Ghana Nkabom Kuw no mu (United Ghana Movement), nye obi a ɔdze nye ho no a wɔfrɛ no Goyimwole Enukomeko Kpodo. Iyinom nyaa amba 4,223, 3,800, 327, 249, 162, 118 na hwee (0) wɔ ambatow a ɔfata a wɔtow no nyinara mu. Iyinom nye 15.1%, 13.6%, 1.2%, 0.9%, 0.6% na 0.4% yɛ pɛ wɔ ambatow a ɔfata a wɔtow nyinara mu.Electoral Commission of Ghana -Parliamentary Result-Election 2000. Ghana: Friedrich Ebert Stiftung. 2007. p. 52.https://web.archive.org/web/20220922120449/https://ghanaelections.peacefmonline.com/pages/2000/volta/188/

 Nhwɛdo 

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009